作者:鄭光祖
標題:程咬金斧劈老君堂・混江龍
內容:則見那園荒碑斷，漫漫松柏翠煙寒。倒塌了明堂瓦舍，崩損了石器封壇。辨不出君臣賢聖冢，看不盡碑碣蘚苔斑。我則見山花簇簇、山水潺潺。惟生荊棘，不見芝蘭。荒涼境界少人行，狐蹤兔跡縱橫亂。嘆世人目年歸上，爭名利到此一般。(雲)你眾軍校看守著營寨，等我看一看北邙山去。(天罡雲)元帥，切不可出營去，面容上帶著有一百日大災，決休去也！(正末雲)不可擋吾，決要看去。(唱)。